Novak Djokovici a fost învins în semifinale la Geneva
Tenismanul sârb Novak Djokovici a pierdut vineri, în semifinalele turneului de le Geneva, unde a fost învins de cehul Thomas Machac, transmite News.ro.
Cu doar câteva zile înainte de debutul în turneul de la Roland Garros, Novak Djokovici, liderul clasamentului mondial, a fost eliminat în semifinalele turneului ATP 250 de la Geneva. Djokovici (37 de ani) a pierdut în trei seturi, după două ore şi şase minute de joc, în faţa cehului Thomas Machac (23 de ani, locul 44 ATP). Machac s-a impus cu 6-4, 0-6, 6-1 şi s-a calificat în finală, unde îl va înfrunta pe învingătorul dintre italianul Flavio Cobolli şi norvegianul Casper Ruud.
În primul tur de la Roland Garros, Djokovici va juca împotriva francezului Pierre-Hugues Herbert (33 de ani, locul 143 ATP).
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank